Diari Oficial de la Generalitat Valenciana


Sumari del DOGV 8284, del 30-04-2018 (2018/3725)

Notificació de la sentència dictada en el procediment de guarda i custòdia número 1263/2017.
--------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3725


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1263/2017. [2018/3725]  
Procediment: família, guarda, custòdia o aliments de fills menors no matrimonials no consensuats número 1263/2017.  
Demandant: Nataya Cauch Berthier.  
Procuradora: Evelia Navarro Saiz.  
Demandat: Sergio Esteban Olivieri.  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que, en les actuacions de família, guarda, custòdia o aliments de fills menors no matrimonials no consensuats número 1263/2017, a instàncies de Nataya Cauch Berthier, representada per la procuradora Evelia Navarro Saiz, contra Sergio Esteban Olivieri, en situació de rebel·lia, en els quals, en data 3 d'abril de 2018, ha recaigut sentència, en la que, la part dispositiva de la qual diu així:  
  
«Estime parcialment la demanda formulada per la representació processal de Nataya Cauch Berthier, contra Sergio Esteban Olivieri, i dispose les mesures següents:  
Que el fill menor quede sota la guarda i custòdia de sa mare Nataya Cauch Berthier; l'exercici exclusiu de la pàtria potestat és per a Nataya Cauch Berthier.  
Com a sistema de visites paternofilial, dispose, de conformitat amb l'article 94 del Codi Civil, no fixar cap sistema de visites, sense perjudici que s'inste posteriorment per les parts i s'acredite que serà beneficiós per al menor.  
La pensió alimentària en favor del fill menor serà a càrrec de Sergio Esteban Olivieri; es fixa en la quantitat de 180 ?/mes, quantitat que haurà d'ingressar en el compte que designe Nataya Cauch Berthier, en els cinc primers dies de cada mes, amb l'actualització d'acord amb les variacions de l'índex de preus al consum.  
Respecte de les despeses extraordinàries, cada un dels progenitors es farà càrrec del 50 % del cost d'aquests.  
Cada part pagarà les costes processals produïdes a instàncies seues i les comunes, a mitges.  
Mode d'impugnació: per mitjà d'un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació; s'exceptua el cas d'aquells litigants que tinguen el benefici de justícia gratuïta. En cas de no efectuar-se el dipòsit, el defecte serà esmenable en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a Sergio Esteban Olivieri, en rebel·lia, expedisc i firme aquest edicte.  
  
València, 13 d'abril de 2018.- El lletrat de l'Administració de justícia: José Esteban Briz Recio.